CELEX: 62021TN0666
Language: bg
Date: 2021-10-15 00:00:00
Title: Дело T-666/21: Жалба, подадена на 15 октомври 2021 г. — Società Navigazione Siciliana/Комисия

3.1.2022   
            
            
               BG
            
            
               Официален вестник на Европейския съюз
            
            
               C 2/41
            
         
      Жалба, подадена на 15 октомври 2021 г. — Società Navigazione Siciliana/Комисия
      (Дело T-666/21)
      (2022/C 2/57)
      Език на производството: италиански
      
         Страни
      
      
         Жалбоподател: Società Navigazione Siciliana SCpA (Трапани, Италия) (представители: R. Nazzini, F. Ruggeri Laderchi, C. Labruna и L. Calini, avvocati)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени частично решението от 17 юни 2021 г. в частта, в която Società Navigazione Siciliana SCpA се разглежда като получател на неправомерна помощ, произтичаща от предвиденото от Закона от 2010 г. освобождаване от данъци, и се разпорежда на италианската държава да я възстанови,
               
            
                  —
               
               
                  да осъди Комисията да заплати обезщетение за вредите, както са били изчислени и предстои да бъдат изчислени в (евентуален) по-късен стадий на производството,
               
            
                  —
               
               
                  да осъди Комисията да заплати съдебните разноски в настоящото производство.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание: неправилно определяне на получателя на помощта — нарушение на закона
                  
                              —
                           
                           
                              В това отношение се изтъква, че решението от 17 юни 2021 г. е опорочено от явна грешка при тълкуването и прилагането на европейската правна уредба в частта, в която Комисията приема, че Società Navigazione Siciliana SCpA (а не Siremar) е получател на помощта, която е приета за несъвместима с европейската правна уредба във връзка с плащането на данъка при вписването за придобиването на частта от предприятието Siremar.
                           
                        
            
                  2.
               
               
                  Второ основание: съвместимост на помощта с дерогацията, предвидена в член 106, параграф 2 ДФЕС — Нарушение на закона — Неизпълнение на задължението за мотивиране
                  
                              —
                           
                           
                              В това отношение се изтъква, че във всички случаи решението от 17 юни 2021 г. е опорочено от явна грешка при тълкуването и прилагането на европейската правна уредба, както и от неизпълнение на задължението за мотивиране в тежест на ответника, в частта, в която Комисията — без да извърши никакъв анализ в това отношение — изключва съвместимостта на помощта в полза на Società Navigazione Siciliana SCpA с дерогацията, предвидена в член 106, параграф 2 ДФЕС за услугите от общ икономически интерес (УОИИ).